<classify> KHAMIS SHARIF-ZANZIBAR IMEELEZWA kuwapo matangazo ya uuzwaji wa dawa zakuongeza nguvu za kiume kiholelo, ni moja ya sababu zinazochangia kuongezeka vitendo vyaudhalilishaji kijinsia dhidi ya wanawake na watoto. Kauli hiyo, ilitolewa wakati wa tamko la pamojakwa taasisi mbalimbali ambazo ni wadauwa kupinga udhalilishaji katika maadhimisho ya siku 16 za kupinga ukatili wakijinsia nchini, Kikwajuni mjini Unguja jana Akiwasilisha tamko hilo kwa waandishi wa habari,Jamila Mahmoud Juma kutoka Chama cha WanasheriaWanawake Zanzibar ZAFELA, alisema kumekua na idadi kubwa ya matangazo katikavyombo vya habari kutangaza matumizi ya dawa kuongeza nguvu za kiume kiholela,huku ikibainika watumiaji si waathirika wa matatizo hayo. Alisema wakati mwingine nguvu hizo husababisha kutumika kinyume na sheria nataratibu, hali ambayo husabaisha udhalilishaji unaoshuhudiwa siku hadi siku. Kuna juisi za tende siku hizi zinatangazwa,viagra, kahawa maarufu kama alkasusi inayosemekana inachochea nguvu za kiume,jamii haijiulizi nguvu hizo zikiongezeka zinatumika wapi, kwa binaadam auwanyama? Tunaziomba mammlaka zifanye uchunguzi wa matumizi ya dawa hizi,alisema. Pia aligusia kuibuka wahadhiri wa dini wanaotoamaneno ya kashfa na yasiofaa kimaadili, bila ya kuangalia nani na nani atakayesikiaujumbe huo. Alisema wengine wanafundisha namna ya kuaminianakimapenzi na mke na kutoa mada za namna ya mwanamke pekee anavyopaswa kumshughulikiamume. Washiriki wa mkutano huo, walisema kuna sheikhmmoja anasema hadharani, eti anapenda mwanamke mwenye umbile fulani, sasawanaomsikiliza wafanye nini, alisema. Alisema ni uwazi usiopingika,hivi sasa kada yadini imevamiwa na kunatolewa mihadhara ambayo ina mkashifu mwanamke pasipokuangaliwa kwa namna gani wanaiathiri jamii. Mchangiaji Malik Shahraan kutoka Zanzibar Cable TV alisema Serikali na wadau wengine wa kupinga vitendo hivyo wanapaswakuwa makini pamoja na kuwachukulia hatua stahiki wote watakaohusika. Tamko hilo, limetolewa na taasisi kama Chama chaWaandishi wa Habari Wanawake Tanzania TAMWA Zanzibar, Chama cha Wanasheria WanawakeZanzibar ZAFELA, Jumuiya ya Wanawake wenye ulemavu Zanzibar na ZAFAKH ambazo kwa pamoja zinalengo la kupambana navitendo vya udhalilishaji.  <topic>: AFYA 